Ńdɔ̄ hḿ lâyi dzôbǎn naa: dzálagan bílé yā ndzɔ́ŋ, fúbúgan zēn, vǎgán é dzóm ésə̄ é yə́ŋán áyɔŋ dáma á zēn. 15Amú ényɔ́ á nə̄ á yób óyǎb, a nə kɔ́m kɔ́mɔ, dzwé díé á tɔ̄á fə M̀fúfúbu, a dzó nâ: á yób étēde mə nə, M̀fúfúbu, mə nə̌ fə, ma hḿ fə mə nə naa ai é mod a wú tūŋ, á ńnə̄m wádzugi ai ebyandí, nə́ mə́ nyīi ébá báwú tūŋ, mə́ vɔ́lī fə ébá ǹnə́m ó nə́ mbáman. 16Sə̌ kig mǎ māyi kə ai mədzó ósū kɔ́m, olún wáma ó sə́ kig éví wábɔ tə man, ású fə́b enyiŋ ésə e zǎ mān dzáŋ, bəvə́və̄ə̄ bikokoma byáma bə́ mān wū. 17Bəbə̂ miǹyián bóe ḿbɔ mə ngayɔ̂bɔ ai bɔ́, mə ngábímī nyé, mə bɔ́ɔ́gi nyé mís, olún ó ngábi ma, á ḿbə́ fɔ̄ɔ̄ hə məlɔ́, a biege və ǹyián yā ńnə̄m wóé; 18məzěn móé, mə ngáyén. Ńdɔ̄ hḿ tə̄ māyī nyé bɔ̌ mvɔ̄ī, mayi wulu ai nyé, mayi nyé wóno, émēn ai ébá báyəb nyé, 19á mgba bīyé bí ányu: "Mvɔí ! Mvɔí ású ényɔ́ á nə̄ óyǎb, ai ású ényɔ́ á nə̄ babi, ebúg Ńtondôbə, bə́bə́lá mayi nyé nyii. 20Hədá bəbé bə́ nə anə́ é maŋ́ mə́ nə́ ndón, á mə́ sə́ kig dzǎm voŋobo, ḿból mə̄ndím mávuŋ á ḿbɔdɔg ai á ńlǔb.